Nikolaja vārti
Nikolaja vārti ir vieni no četriem Daugavpils cietokšņa vārtiem Daugavpilī. Vārtu būvniecība tika plānota un realizēta Dinaburgas cietokšņa celtniecības laikā 19. gadsimta 1824—1827. gadā. Uz cietokšņa vārtiem ir imperatora Pāvila I bērnu vārdi. 100 gadus tie bija cietokšņa priekšējie vārti imperatora, lielkņazu un Krievijas impērijas viesu ieejai. Vārtos (vienīgajos no četriem vārtiem) ir saglabājušās oriģinālās ozolkoka vārtu vērtnes ar kaltiem nagu vāciņiem. Zem vārtiem atrodas drenāžas kanāls, kas lieko ūdeni novadīja cietokšņa grāvī.